Legal Document

Category: 1077

Text:
18. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 181 της 1 Φεβρ./1 Μαρτ. 1977 (ΦΕΚ Α' 62) Περί ιδρύσεως Εργαστηρίων και συστάσεως θέσεων βοηθητικού διδακτικού Προσωπικού παρά τη Φυσικομαθηματική Σχολή του Πανεπιστημίου Πατρών. Άρθρ.1.-1.Ιδρύονται ομώνυμα Εργαστήρια παρά ταις κάτωθι έδραις της Φυσικομαθηματικής Σχολής του Πανεπιστημίου Πατρών : α.Φυσιολογίας Φυτών. β.Ραδιοχημείας και Ακτινοχημείας. γ.Φυσικής Στερεάς Καταστάσεως. δ.Φυσιολογίας του Ανθρώπου και των Ζώων. ε.Εκτάκτου αυτοτελούς έδρας Γ' Φυσικής. ς.Εκτάκτου αυτοτελούς έδρας Αριθμητικής Αναλύσεως και Προγραμματισμού. 2.Συνιστώνται παρά τοις δια της παρ. 1 του παρόντος ιδρυομένοις Εργαστηρίοις αι κάτωθι θέσεις βοηθητικού διδακτικού προσωπικού: α.Παρά τω Εργαστηρίω Φυσιολογίας Φυτών μία θέσις Επιμελητού, μία θέσις βοηθού και μία θέσις παρασκευαστού. β.Παρά τω Εργαστηρίω Ραδιοχημείας και Ακτινοχημείας 2 θέσεις βοηθών και μία θέσις παρασκευαστού. γ.Παρά τω Εργαστηρίω Φυσικής Στερεάς Καταστάσεως δύο θέσεις Βοηθών και μία Παρασκευαστού. δ.Παρά τω Εργαστηρίω Φυσιολογίας του Ανθρώπου και των Ζώων μία θέσις βοηθού και μία παρασκευαστού. ε.Παρά τω Εργαστηρίω Γ' έδρας Φυσικής μία θέσις Επιμελητού, μία βοηθού και μία Παρασκευαστού. Σχολή Θετκών Επιστημών Παν/μίου Πατρών 31.Ζ.β.16-20 42 ς.Παρά τω Εργαστηρίω Αριθμητικής Αναλύσεως και Προγραμματισμού μία θέσις βοηθού και μία Παρασκευαστού. Άρθρ.2.-Ιδρύεται Σπουδαστήριον παρά τη έδρα Θεωρητικής Φυσικής της Φυσικομαθηματικής Σχολής του Πανεπιστημίου Πατρών. Άρθρ.3.-Συνιστώνται θέσεις Βοηθητικού Διδακτικού Προσωπικού παρά ταις κάτωθι έδραις της Φυσικομαθηματικής Σχολής του Πανεπιστημίου Πατρών : α.Παρά τη έδρα, Αλγέβρας και Θεωρίας Αριθμών, μία θέσις Επιμελητού και μία θέσις βοηθού. β.Παρά τη εκτάκτω αυτοτελεί έδρα Γενικών Μαθηματικών δύο θέσεις Βοηθών. γ.Παρά τη εκτάκτω αυτοτελεί έδρα Μαθηματικών δια την Φυσικήν μία θέσις Βοηθού.